Diari Oficial de la Generalitat Valenciana


Sumari del DOGV 6810, del 04-07-2012 (2012/6501)

DECRET 109/2012, de 29 de juny, del Consell, pel qual prorroga la suspensió de la vigència de les normes subsidiàries i complementàries de planejament de Requena.
------------------------------------------------------------------------------------------------------------------------------------------------------------------

### Dades del document

Número de DOGV
:   6810

Data del DOGV
:   04-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6501


Data del document
:   29-06-2012

Organisme emissor
:   Conselleria de Presidència

Tipus de document
:   Decret

Correcció d'errades

Anàlisi jurídica

 Descriptors 

:   * Requena
    * pla d'urbanisme

DECRET 109/2012, de 29 de juny, del Consell, pel qual prorroga la suspensió de la vigència de les normes subsidiàries i complementàries de planejament de Requena. [2012/6501]  
Amb data 4 de juliol de 2011 es va publicar en el Diari Oficial de la Comunitat Valenciana el Decret 79/2011, d'1 de juliol, del Consell, que suspenia la vigència de les normes subsidiàries i complementàries de planejament de Requena, aprovades per la Comissió Provincial d'Urbanisme el 26 de juliol de 1988, pel termini d'un any, excepte en les àrees territorials que s'exposen en l'annex del mateix decret.  
Com que es troba pròxima la data de venciment del termini de suspensió, el Ple de la corporació municipal de Requena, en la sessió ordinària del dia 14 de juny de 2012, va acordar per unanimitat sol·licitar al Consell la pròrroga de la suspensió de la vigència de les normes subsidiàries i complementàries de l'Ajuntament de Requena.  
Amb data 19 de juny de 2012 va tenir entrada en la Conselleria d'Infraestructures, Territori i Medi Ambient el certificat de l'acord esmentat del Ple de l'Ajuntament de Requena pel qual se sol·licita la pròrroga de la suspensió de les normes subsidiàries i complementàries de planejament fins l'aprovació definitiva del pla general d'ordenació urbana, que, aprovat provisionalment, s'ha remés a este efecte, i, en tot cas, que la pròrroga de la suspensió tinga la duració mínima d'un any.  
  
La possibilitat de suspendre el planejament està recollida expressament en l'article 102 de la Llei 16/2005, de 30 de desembre, de la Generalitat, Urbanística Valenciana, en què es regula la possibilitat que la suspensió es mantinga fins a l'entrada en vigor del nou pla en elaboració o tramitació i, com a màxim, pel termini de quatre anys.  
  
L'Ajuntament de Requena està tramitant el pla general d'ordenació urbana i, una vegada evacuada la fase de consultes, es troba pendent que la Direcció General d'Avaluació Ambiental i Territorial emeta la memòria ambiental. No obstant això, l'Ajuntament de Requena considera necessari obtindre una pròrroga de la suspensió de les normes subsidiàries i complementàries de planejament, ja que no s'ha produït l'aprovació definitiva del pla general d'ordenació urbana i resulta impossible finalitzar el procediment de tramitació i aprovació abans que finalitze l'any de suspensió.  
La Conselleria d'Infraestructures, Territori i Medi Ambient és conscient de l'excepcionalitat d'esta mesura i d'esta situació, i també ho és que la no-concessió de la pròrroga sol·licitada seria perjudicial per al municipi de Requena ja que, si no s'atorga, l'ajuntament estaria obligat a la concessió de llicències que podrien dificultar l'execució del planejament en tramitació.  
Així, i d'acord amb allò disposat per la dita Llei Urbanística Valenciana, la suspensió que està a punt de finalitzar ha esgotat un d'eixos quatre anys i, per tant, és viable prorrogar-la un any més.  
L'àmbit espacial de la pròrroga serà el mateix que el de la suspensió, determinat en l'esmentat Decret 79/2011, d'1de juliol, del Consell.  
  
La duració de la pròrroga de la suspensió no podrà superar el termini d'un any, atés que es considera que n'hi ha prou amb un any per a la finalització de la tramitació del Pla General de Requena.  
  
Per tot això, vista la sol·licitud formulada per l'Ajuntament de Requena de prorrogar la suspensió de les normes subsidiàries i complementàries de planejament, complits els tràmits procedimentals, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 29 de juny de 2012,  
  
DECRETE  
  
Article 1. Àmbit de la pròrroga de la suspensió de les normes subsidiàries i complementàries de planejament  
Prorrogar la suspensió de la vigència de les normes subsidiàries i complementàries de planejament de l'Ajuntament de Requena aprovades per la Comissió Provincial d'Urbanisme el 26 de juliol de 1988, aprovada per mitjà del Decret 79/2011, d'1 de juliol, del Consell, excepte en les àrees territorials que s'exposen en l'annex del citat decret.  
  
Article 2. Duració de la pròrroga  
La pròrroga de la suspensió es mantindrà fins a l'entrada en vigor del Pla General d'Ordenació Urbana de Requena, en tramitació, i, com a màxim, pel termini d'un any.  
  
Article 3. Règim transitori  
El règim urbanístic transitori aplicable en el sòl afectat per la pròrroga de la suspensió de les normes subsidiàries i complementàries de planejament durant la seua vigència és el mateix que el determinat en el Decret 79/2011, d'1 de juliol, del Consell.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
  
Valencia, 29 de juny de 2012  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS